《送淮南省掾王安中北上安中曾为今上说书秀才》
元代·成廷圭

说书妙选近丹墀，名姓曾为帝所知。主父徒嗟相见晚，长卿毋谓不同时。

淮南曹事称仁恕，邺下民谣纪去思。自古长才须大用，诸公久待凤凰池。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。